
Welsh Government




DOGFEN YSTADEGAU
Gwariant a gyllidebwyd gan awdurdodau lleol ar gyfer ysgolion: Ebrill 2026 i Fawrth 2027
Gwybodaeth am yr adnoddau y mae awdurdodau lleol wedi'u cyllidebu i'w darparu ar gyfer gwasanaethau addysg ac ysgolion ar gyfer Ebrill 2026 i Fawrth 2027. 
Cyhoeddwyd gyntaf: 2 Gorffennaf 2026
Diweddarwyd ddiwethaf: 2 Gorffennaf 2026 
Cyflwyniad 
Mae'r bwletin ystadegol hwn yn dadansoddi'r adnoddau y mae awdurdodau lleol wedi'u cyllidebu i'w rhoi ar gael ar gyfer addysg a gwasanaethau ysgol yn y flwyddyn ariannol cyn mis Mawrth 2027. 
Mae'n dadansoddi gwariant cyffredinol yr ysgol, gwariant ysgol dirprwyedig a gwariant fesul disgybl. 
Mae'r adroddiad hwn yn ymdrin â blynyddoedd ariannol yn unig, er enghraifft, Ebrill 2026 i Fawrth 2027. 
Bydd y rhain yn cael eu harddangos fel 2026-27. 
Darperir y data ar ffurflenni’r cyfrif refeniw (CR) a ffurflenni Cyllideb Adran 52 (S52B) a gyflwynir gan bob un o'r 22 cyngor sir yng Nghymru.
Mae gwybodaeth fanwl dros amser ac ar lefel awdurdod lleol ac ysgol unigol yn cael ei chyhoeddi yn y Tablau Data cysylltiedig ar-lein
https://www.llyw.cymru/gwariant-gyllidebwyd-gan-awdurdodau-

 HYPERLINK "https://www.gov.wales/sites/default/files/statistics-and-research/2026-06/local-authority-budgeted-expenditure-on-schools-financial-year-2026-to-2027-889830.xlsx" 
lleol-ar-gyfer-ysgolion-ebrill-2026-i-fawrth-2027-html a hefyd 
ar wefan StatsCymru (Refeniw) (https://stats.llyw.cymru/cy-GB/topic/38/revenue).
Prif bwyntiau
Cyllidebir i wariant ysgolion fod yn £4,087 miliwn, cynnydd o 5.6% o'i gymharu â'r flwyddyn flaenorol. 
Cyllidebir bod gwariant ysgolion fesul disgybl yn £9,241, cynnydd o 7.2% neu £625 o flwyddyn i flwyddyn. 
Gellir rhannu'r gyllideb fesul disgybl yn £7,346 fesul disgybl a ddirprwyir i ysgolion a £1,894 fesul disgybl a gedwir ar gyfer gwasanaethau ysgol a ariennir yn ganolog. 
Mae'r cyllid a ddirprwyir i ysgolion yn cael ei gyllidebu i fod yn £3,249 miliwn.  Mae swm y cyllid y mae awdurdodau lleol yn ei ddirprwyo'n uniongyrchol i ysgolion yn amrywio rhwng 72% ac 85% o wariant cyllideb cyffredinol ysgolion. 
Mae 79.5% o gyfanswm gwariant cyllideb ysgolion yn cael ei ddirprwyo'n uniongyrchol i ysgolion, gostyngiad o 0.6 pwynt canran o'i gymharu â'r flwyddyn flaenorol. 
Ffigur 1: gwariant cyllideb ysgolion fesul disgybl: gwahaniaeth o gyfartaledd Cymru, blwyddyn ariannol 2026 i 2027 

Disgrifiad o ffigur 1: siart far sy'n dangos mai Powys sydd â'r gwariant cyllidebol uchaf fesul disgybl, sef £1,353 yn uwch na chyfartaledd Cymru a Chasnewydd sydd â'r isaf, sef £725 yn is na chyfartaledd Cymru.
Ffynhonnell:  Cyfrif refeniw Llywodraeth Cymru a ffurflenni Adran 52. 
Mae rhagor o ddata ar gyllidebau ysgolion i'w gweld yn y tablau data cysylltiedig (MS 
Excel) (https://www.gov.wales/sites/default/files/statistics-and-research/2026-06/local-

 HYPERLINK "https://www.gov.wales/sites/default/files/statistics-and-research/2026-06/local-authority-budgeted-expenditure-on-schools-financial-year-2026-to-2027-889830.xlsx" 
authority-budgeted-expenditure-on-schools-financial-year-2026-to-2027-889830.xlsx) ac  ar  wefan StatsCymru (Refeniw)  (https://stats.llyw.cymru/cy-GB/topic/38/revenue)..
Ffigur 2: cyfraddau dirprwyo: gwahaniaeth pwynt canran o gyfartaledd Cymru, blwyddyn ariannol 2026 i 2027 

Disgrifiad o ffigur 2: siart far sy'n dangos bod gan Sir Benfro y gyfradd ddirprwyo uchaf, sef 5.1% yn uwch na chyfartaledd Cymru.  Powys sydd â'r gyfradd ddirprwyo isaf, sef 7.7% yn is na chyfartaledd Cymru. 
Ffynhonnell:  Cyfrif refeniw Llywodraeth Cymru a ffurflenni Adran 52. 
Mae rhagor o ddata ar gyllidebau ysgolion i'w gweld yn y tablau data cysylltiedig (MS 
Excel) (https://www.gov.wales/sites/default/files/statistics-and-research/2026-06/local-

 HYPERLINK "https://www.gov.wales/sites/default/files/statistics-and-research/2026-06/local-authority-budgeted-expenditure-on-schools-financial-year-2026-to-2027-889830.xlsx" 
authority-budgeted-expenditure-on-schools-financial-year-2026-to-2027-889830.xlsx) ac  ar  wefan StatsCymru (Refeniw)  (https://stats.llyw.cymru/cy-GB/topic/38/revenue)..
Ffigur 3: dadansoddiad o wariant cyllideb ysgolion, blynyddoedd ariannol 2004 i 2027 

Disgrifiad o ffigur 3: siart far sy'n dangos gwariant cyllideb ysgolion yn cynyddu dros y 6 blynedd diwethaf ac y bydd yn cynyddu 5.6% yn y flwyddyn ariannol 2026 i 2027.
Ffynhonnell:  Cyfrif refeniw Llywodraeth Cymru a ffurflenni Adran 52. 
Mae rhagor o ddata ar gyllidebau ysgolion i'w gweld yn y tablau data cysylltiedig (MS
Excel) (https://www.gov.wales/sites/default/files/statistics-and-research/2026-06/local-

 HYPERLINK "https://www.gov.wales/sites/default/files/statistics-and-research/2026-06/local-authority-budgeted-expenditure-on-schools-financial-year-2026-to-2027-889830.xlsx" 
authority-budgeted-expenditure-on-schools-financial-year-2026-to-2027-889830.xlsx) ac ar  wefan StatsCymru (Refeniw) (https://stats.llyw.cymru/cy-GB/topic/38/revenue).
Ffigur 4: dadansoddiad o wariant cyllideb ysgolion, blwyddyn ariannol 2026 i 2027 (£ miliwn) 

Disgrifiad o ffigur 4: siart far sy'n dangos dosbarthiad y gwariant wedi'i gyllidebu rhwng gwariant cyllidebol dirprwyedig yn ôl sector a chyllidebau a ddelir yn ganolog gan yr awdurdod lleol. Mae £838 miliwn yn cael ei gadw'n ganolog gan awdurdodau lleol i'w wario ar ysgolion. 
Ffynhonnell:  Cyfrif refeniw Llywodraeth Cymru a ffurflenni Adran 52. 
Mae rhagor o ddata ar gyllidebau ysgolion i'w gweld yn y tablau data cysylltiedig ((MS Excel) (https://www.gov.wales/sites/default/files/statistics-and-research/2026-06/local-

 HYPERLINK "https://www.gov.wales/sites/default/files/statistics-and-research/2026-06/local-authority-budgeted-expenditure-on-schools-financial-year-2026-to-2027-889830.xlsx" 
authority-budgeted-expenditure-on-schools-financial-year-2026-to-2027-889830.xlsx) ac  ar  wefan StatsCymru (Refeniw) (https://stats.llyw.cymru/cy-GB/topic/38/revenue)..
Ffigur 5: newid canrannol mewn cyllidebau ysgolion fesul disgybl, blynyddoedd ariannol 2007 i 2027: arian parod a termau real (prisiau blwyddyn ariannol 2024 i 2025) 

Disgrifiad o ffigur 5: siart far sy'n dangos y newid canrannol dros amser mewn cyllidebau ysgolion fesul disgybl mewn arian parod a termau real.  Dros y 10 mlynedd diwethaf, mae cyllidebau ysgolion fesul disgybl wedi bod yn cynyddu mewn termau arian parod yn y rhan fwyaf o flynyddoedd.  Bu cynnydd mewn termau real ym mhob un o'r 4 blynedd diwethaf. 
Ffynhonnell:  Cyfrif refeniw Llywodraeth Cymru a ffurflenni Adran 52. 
Mae rhagor o ddata ar gyllidebau ysgolion i'w gweld yn y tablau data cysylltiedig ((MS Excel) (https://www.gov.wales/sites/default/files/statistics-and-research/2026-06/local-

 HYPERLINK "https://www.gov.wales/sites/default/files/statistics-and-research/2026-06/local-authority-budgeted-expenditure-on-schools-financial-year-2026-to-2027-889830.xlsx" 
authority-budgeted-expenditure-on-schools-financial-year-2026-to-2027-889830.xlsx) ac  ar  wefan StatsCymru (Refeniw) (https://stats.llyw.cymru/cy-GB/topic/38/revenue)..
Cymhariaeth â gwledydd eraill yn y DU 
Yn 2018, cyhoeddodd y Sefydliad Astudiaethau Cyllid (IFS) bapur sy'n cymharu Gwariant ysgol Cymru a Lloegr fesul disgybl (https://www.ifs.org.uk/publications/13144) ar ôl nodi ffynhonnell ddata a alluogodd data academïau ac ysgolion a gynhelir yn Lloegr i gael eu cyfuno a thrwy hynny alluogi cymharu tueddiadau â Chymru. Er y gallai fod rhai problemau o hyd wrth gymharu’r data ar lefel fanwl, rydym yn gweithio gyda'r ymchwilwyr IFS i ystyried eu dulliau ac yn credu mai dyma'r gymhariaeth fwyaf cadarn sydd ar gael ar hyn o bryd o dueddiadau yn ystod y blynyddoedd diwethaf.  Mae'n bwysig nodi bod dadansoddiad yr IFS 
ar sail wahanol i'n cyhoeddiadau ystadegol blaenorol ac felly na ellir ei gymharu'n uniongyrchol.
Mae'r cymariaethau diweddaraf i'w gweld yng nghyhoeddiad diweddaraf yr IFS sy'n cymharu gwariant fesul disgybl ledled y DU (https://ifs.org.uk/publications/how-

 HYPERLINK "https://ifs.org.uk/publications/how-does-school-spending-pupil-differ-across-uk" 
does-school-spending-pupil-differ-across-uk).
Mae'r IFS hefyd yn cyhoeddi data ar gyllidebau addysg yn Lloegr (IFS)
(https://ifs.org.uk/publications/annual-report-education-spending-england-2025-26) a chyllidebau addysg yn yr Alban (IFS) (https://ifs.org.uk/publications/scottish-school-

 HYPERLINK "https://ifs.org.uk/publications/scottish-school-spending-teachers-and-pupil-numbers" 
spending-teachers-and-pupil-numbers).
Ym mis Ionawr 2012 cyhoeddwyd erthygl ystadegol yn esbonio pam na ellid cymharu data Cymru â Lloegr ar y pryd (/local-

 HYPERLINK "https://www.gov.wales/local-authority-education-expenditure-wales-and-england-comparison-2009-2010" 
authority-education-expenditure-wales-and-england-comparison-2009-2010). Cododd y sefyllfa hon oherwydd cyflwyno Academïau yn Lloegr a'r trefniadau cyllido a data ar wahân a ddilynodd. Cyhoeddodd y Prif Ystadegydd ddiweddariad ar y rhifyn hwn ym mis Mawrth 2015 (Yr Archifau Cenedlaethol)
(https://webarchive.nationalarchives.gov.uk/20150403144611/http:/gov.wales/statistics-and-

 HYPERLINK "https://webarchive.nationalarchives.gov.uk/20150403144611/http:/gov.wales/statistics-and-research/about/user-engagement/chief-statisticians-update/?lang=en" 
research/about/user-engagement/chief-statisticians-update/?lang=en).
Rhestr Termau
Ffynonellau data 
Y prif ffynonellau gwybodaeth am gyllidebau ysgolion yng Nghymru yw'r cyfrif refeniw (CR) a ffurflenni cyllideb Adran 52 (S52B). Mae Cymru'n casglu 100% o'r ffurflenni gan 22 o gynghorau sir. 
Mae niferoedd y disgyblion a ddefnyddir ar gyfer y cyfrifiadau yn seiliedig ar niferoedd disgyblion cyfwerth ag amser llawn mewn ysgolion meithrin, cynradd, uwchradd ac arbennig, fel y dangosir yn ffurflenni Adran 1 A52, h.y. niferoedd y disgyblion y seiliodd Awdurdodau Lleol eu cyllidebau arnynt.
Mae'r data mewn termau real wedi'i gyfrifo gan ddefnyddio datchwyddwyr CMC a gyhoeddwyd gan y Trysorlys (https://www.gov.uk/government/collections/gdp-deflators-at-market-prices-
and-money-gdp).
Effeithiau COVID-19 ar gyllidebau blynyddoedd blaenorol 
Nid oedd awdurdodau lleol yn gyffredinol yn cyllidebu ar sail COVID-19 felly nid yw rhai grantiau cymorth llywodraeth ganolog a ddyfarnwyd yn 2020-21 a 2021-22 wedi'u cynnwys yn y data.  Felly, mae'r cyllidebau yn is na'r gwirioneddol ar gyfer y blynyddoedd yr effeithir arnynt gan bandemig COVID-19. 
Gellir dod o hyd i ddata alldro ar wariant ysgolion dros amser ar wefan StatsCymru (Refeniw) (https://stats.llyw.cymru/cy-GB/topic/38/revenue).
Cefndir
Ffynhonnellau cyllid
Mae cyllidebau awdurdodau lleol ar gyfer gwasanaethau addysg yn cael eu hariannu'n bennaf o gyfranddaliadau o'r grant cynnal refeniw, y dreth gyngor a'r ardrethi annomestig. Yn ogystal, darperir cyllid drwy grantiau penodol a ddarperir gan Lywodraeth Cymru, gan gynnwys grantiau ar gyfer darpariaeth ôl-16 mewn ysgolion.  Mae'r grant ar gyfer darpariaeth ôl-16 mewn ysgolion yn rhan o gyllid craidd ar gyfer ysgolion ac yn rhan o gyllideb ysgolion awdurdod lleol. 
Mae darpariaethau Deddf Addysg 2002 a ddaeth i rym ar gyfer blwyddyn ariannol 2004-05 drwy "Reoliadau Cyllideb AALl, Cyllideb Ysgolion a Chyllideb Ysgolion Unigol (Cymru) 2003" yn ei gwneud yn ofynnol i awdurdodau lleol ddyrannu gwariant i 3 chyllideb.  Mae’r rhain fel a ganlyn: 
1. Cyllideb AALl (yn cwmpasu swyddogaethau ALl canolog sy'n ymwneud ag Anghenion Dysgu Ychwanegol; gwella ysgolion; mynediad at addysg; addysg bellach a hyfforddiant i bobl ifanc ac oedolion a rheolaeth strategol - fel y nodir yn Atodlen 1 Rheoliadau 2003) 
2. cyllideb ysgolion (yn cwmpasu gwariant sydd wedi'i anelu'n uniongyrchol at gefnogi ysgolion ac yn cynnwys gwariant ar wasanaethau y mae'r ALl yn cadw cyllid yn ganolog ar eu cyfer, megis: Gwasanaethau Anghenion Dysgu Ychwanegol, prydau ysgol a llaeth) 
   3. Ysgolion Unigol Cyllideb neu gyllid wedi'i ddirprwyo neu ei ddatganoli i ysgolion 
Er mwyn canolbwyntio ar gymariaethau, mae gwariant nad yw'n wariant ysgol fel addysg bellach a hyfforddiant i bobl ifanc ac oedolion, gwasanaeth ieuenctid a thrafnidiaeth cartref i'r coleg wedi'u heithrio drwy gydol ac eithrio tabl 1, sy'n dangos gwariant refeniw net ar gyfanswm addysg h.y. yr holl wariant ysgol a gwariant y tu allan i'r ysgol.
Mae'r ffigur isod yn dangos y gwahanol linynnau o wariant addysg o fewn awdurdodau lleol.  At ddibenion y datganiad ysgolion hwn, rydym yn canolbwyntio ar y 3 llinyn cyntaf ac yn anwybyddu unrhyw wariant nad yw'n ysgol (ac eithrio yn nhabl 1 sy'n dangos y gyllideb refeniw net ar gyfer cyfanswm addysg). 
Cyllideb ysgol ddirprwyedig neu ddatganoledig (a elwir hefyd yn gyllideb ysgol unigol) + Cyllideb ysgol (a ddelir gan AALl) + Cyllideb AALl a wariwyd ar ysgolion (a ddelir gan AALl) = Cyfanswm cyllideb ysgol + Cyllideb AALl a wariwyd ar wasanaethau nad ydynt yn ysgolion = Cyfanswm y gyllideb addysg 
Gwariant Dechrau'n Deg 
Ar gyfer 2015-16 ymlaen, gofynnwyd i'r awdurdodau adrodd am ddechrau'n deg yn gyson a dosbarthu'r holl wariant cysylltiedig fel Gwasanaethau Cymdeithasol yn hytrach nag Addysg. 
Gwybodaeth am ansawdd a methodoleg 
Datganiad o gydymffurfio â'r Cod Ymarfer ar gyfer Ystadegau 
Dylai pob ystadegau swyddogol ddangos safonau'r Cod Ymarfer ar gyfer Ystadegau (Awdurdod Ystadegau'r DU) (https://code.statisticsauthority.gov.uk/). 
Mae ein harfer ystadegol yn cael ei reoleiddio gan y Swyddfa Rheoleiddio Ystadegau. Mae'r Swyddfa Rheoleiddio Ystadegau yn gosod y safonau dibynadwyedd, ansawdd a gwerth yn y Cod Ymarfer ar gyfer Ystadegau y dylai pob cynhyrchydd ystadegau swyddogol gadw atynt.
Mae ein holl ystadegau'n cael eu cynhyrchu a'u cyhoeddi yn unol â nifer o ddatganiadau a phrotocolau i wella dibynadwyedd, ansawdd a gwerth. Mae'r rhain wedi'u nodi yn Natganiad Cydymffurfiaeth Llywodraeth Cymru 
(https://www.llyw.cymru/ynghylch-ystadegau-ac-ymchwil).
Dibynadwyedd 
Y prif ffynonellau gwybodaeth am gyllidebau ysgolion yw'r cyfrif refeniw (CR) a ffurflen gyllideb adran 52 (S52B).
Rydym yn casglu 100% o'r ffurflenni gan bob un o'r 22 cyngor sir.  Mae'r casgliad yn arolwg 100% ac felly nid oes unrhyw amcangyfrif o'r ffigurau yn cael ei gyfrifo, ac felly nid oes unrhyw wall samplu. 
Mae'r casglu data yn cael ei gynnal ym mis Mawrth ac Ebrill.  Mae'r data fel arfer yn cael ei gyhoeddi ym mis Mehefin, ac mae hyn yn caniatáu amser i gasglu, coladu a dilysu'r data. 
Mewn tablau lle mae'r ffigurau wedi'u talgrynnu i'r digid terfynol agosaf, efallai y bydd anghysondeb ymddangosiadol rhwng swm yr eitemau cyfansoddol a'r cyfanswm fel y'i dangosir. 
Mae'r ystadegau sy'n cael eu casglu yn cadw at safonau proffesiynol cydnabyddedig.  Yn benodol, mae'r data cyllid yn ofynnol o dan ddeddfwriaeth a rhaid iddo hefyd gadw at weithdrefnau cyfrifyddu CIPFA. Fodd bynnag, mae canllawiau pellach hefyd ar gael ar ddehongli'r safonau hyn i sicrhau cysondeb. 
Mae cadw at y cod proffesiynol (SeRCOP CIPFA) wedi golygu bod newidiadau dros amser wedi bod yn fach iawn. Lle bu cyfresi amser nad ydynt yn gymharol o ddechrau'r gyfres amser i'r diwedd, dangosir hyn yn glir yn yr allbynnau. Pan fo rhybudd o flaen llaw yn hysbys am newidiadau yn y dyfodol, bydd y rhain yn cael eu cyhoeddi o flaen llaw yn unol â threfniadau Llywodraeth Cymru.
Mae bodolaeth cod proffesiynol a'n hymlyniad ato yn rhoi sicrwydd bod y data yn gyson ar draws meysydd, fel awdurdodau lleol.
Mae ystadegau cyllid llywodraeth leol Cymru yn cael eu cyhoeddi mewn modd hygyrch, trefnus, wedi'i gyhoeddi of flaen llaw ar wefan Llywodraeth Cymru am 9:30am ar ddiwrnod y cyhoeddiad. Mae'r holl ddatganiadau ar gael i'w lawrlwytho am ddim. 
Mae'r holl allbynnau yn cadw at y Cod Ymarfer trwy gyhoeddi data cyhoeddi o flaen llaw drwy dudalennau gwe’r calendr i ddod (https://www.llyw.cymru/ystadegau-ac-

 HYPERLINK "https://www.gov.wales/statistics-and-research/upcoming" 
ymchwil/i-ddod)  .
Mae mynediad i’r data wrth brosesu wedi'i gyfyngu i'r rhai sy'n ymwneud â chynhyrchu'r ystadegau, sicrhau ansawdd ac at ddibenion gweithredol. 
Mae gwybodaeth am y rhai sy'n derbyn y wybodaeth cyn ei rhyddhau ar gael ar wefan Llywodraeth Cymru (https://www.llyw.cymru/mynediad-cyn-rhyddhau-ystadegau-swyddogol-awdurdod-cyllid-cymru-html)..
Ansawdd
Mae'r ffigurau a gyhoeddwyd yn cael eu llunio gan ddadansoddwyr proffesiynol, gan ddefnyddio'r data diweddaraf sydd ar gael a chymhwyso dulliau sy'n seiliedig ar eu barn broffesiynol a'u sgiliau dadansoddol.
Mae ystadegau a gyhoeddir gan Lywodraeth Cymru yn cadw at y Strategaeth Rheoli Ansawdd Ystadegol, sy'n ategu piler ansawdd y Cod Ymarfer ar gyfer Ystadegau ac egwyddorion ansawdd y System Ystadegol Ewropeaidd ar gyfer allbynnau ystadegol.
Pan dderbynnir data drwy'r ffurflenni, mae ystadegwyr Llywodraeth Cymru yn cynnal gwiriadau dilysu ac mae ymholiadau'n cael eu cyfeirio at awdurdodau lleol lle bo angen.  Yna mae'r datganiad ystadegol yn cael ei ddrafftio a'i sicrhau gan uwch ystadegwyr a'i gyhoeddi yn unol â'r Cod Ymarfer ar gyfer Ystadegau ( Awdurdod Ystadegau’r DU (https://code.statisticsauthority.gov.uk/)).
Mae'r casgliad data yn cynnwys gwiriadau dilysu lluosog yn y ffynhonnell i sicrhau bod y data o'r ansawdd gorau yn cael ei ddarparu.  Mae hyn yn cynnwys gwiriadau goddefgarwch blwyddyn ar ôl blwyddyn a gwiriadau cysondeb rhifyddeg. 
Unwaith y byddwn yn derbyn y data, mae'n mynd trwy wiriadau dilysu a gwirio  pellach, er enghraifft:
gwariant y pen yn ôl awdurdod lleol 

Gwiriadau Cysondeb Rhifyddeg Ychwanegol 

croes-wiriadau gyda chasgliadau data perthnasol eraill a gwiriadau goddefgarwch trylwyr 

Cymharu alldro â chyllidebau 

croes-wiriadau gyda data o adrannau eraill y llywodraeth yn gwirio bod data y tu allan i oddefiannau’n gywir 

Mae canllawiau mwy manwl ar y camau a gymerwyd i sicrhau ansawdd ar gael 
yn yr adroddiad ansawdd ar ystadegau cyllid llywodraeth leol (https://www.llyw.cymru/ystadegau-cyllid-llywodraeth
-leol-adroddiad-ansawdd-html).
Gwerth
Mae'r ystadegau’n bwysig ac mae ganddynt nifer o ddefnyddiau, er enghraifft: cyngor i Weinidogion; cyfrifiadau setliadau refeniw cyllid llywodraeth leol; cymariaethau a meincnodi awdurdodau unedol; gwariant yng Nghymru o'i gymharu â gwledydd eraill; llywio'r ddadl yn y Senedd a thu hwnt; cynorthwyo mewn ymchwil mewn materion gwariant cyhoeddus; dadansoddiad economaidd.
Mae data manylach hefyd ar gael ar yr un pryd wefan StatsCymru (Refeniw) (https://stats.llyw.cymru/cy-GB/topic/38/revenue) a gellir trin hyn ar-lein neu ei lawrlwytho mewn taenlenni.
Mae data ar gyllidebau ysgolion hefyd ar gael ar gyfer Lloegr (gov.uk) 
(https://www.gov.uk/government/collections/statistics-local-authority-school-finance-data) a’r Yr Alban (Llywodraeth yr Alban) (https://www.gov.scot/collections/school-

 HYPERLINK "https://www.gov.scot/collections/school-education-statistics/" 
education-statistics/).
Rydym yn anelu at ddefnyddio iaith glir yn ein hallbynnau ac mae'r holl allbynnau yn cadw at Bolisi hygyrchedd Llywodraeth Cymru (https://www.llyw.cymru/datganiad-hygyrchedd-llywcymru).
Deddf Llesiant Cenedlaethau’r Dyfodol 
Mae Deddf Llesiant Cenedlaethau’r Dyfodol 2015 yn ymwneud â gwella lles economaidd-gymdeithasol, amgylcheddol a diwylliannol Cymru. Mae'r Ddeddf yn rhoi saith nod lles ar waith i Gymru.  Mae'r rhain ar gyfer Cymru sy’n fwy cyfartal, ffyniannus, gwydn, iachach a chyfrifol yn fyd-eang, gyda chymunedau cydlynol a diwylliant bywiog ac iaith Gymraeg ffyniannus. O dan adran (10)(1) o'r Ddeddf, rhaid i Weinidogion Cymru (a) cyhoeddi dangosyddion ("dangosyddion cenedlaethol") y mae'n rhaid 
eu defnyddio at ddiben mesur cynnydd tuag at gyflawni'r nodau llesiant, a (b) gosod copi o'r dangosyddion cenedlaethol gerbron Senedd Cymru. O dan adran 10(8) o Ddeddf Llesiant Cenedlaethau'r Dyfodol, lle mae Gweinidogion Cymru yn adolygu'r dangosyddion cenedlaethol, rhaid iddynt cyn gynted ag y bo'n rhesymol ymarferol (a) cyhoeddi'r dangosyddion fel y'u diwygiwyd a (b) gosod copi ohonynt gerbron y Senedd.  Gosodwyd y dangosyddion cenedlaethol hyn gerbron y Senedd yn 2021.  Mae'r dangosyddion a osodwyd ar 14 Rhagfyr 2021 yn disodli'r set a osodwyd ar 16 Mawrth 2016. 
Mae gwybodaeth am y dangosyddion, ynghyd â naratifau ar gyfer pob un o'r nodau llesiant a gwybodaeth dechnegol gysylltiedig ar gael yn Adroddiad Llesiant Cymru (https://www.llyw.cymru/llesiant-cymru).
Rhagor o wybodaeth am Ddeddf Llesiant Cenedlaethau'r Dyfodol (Cymru) 2015
(https://www.llyw.cymru/deddf-llesiant-cenedlaethaur-dyfodol-cymru-2015-canllawiau).
Gallai'r ystadegau a gynhwysir yn y datganiad hwn hefyd ddarparu naratif ategol i'r dangosyddion cenedlaethol ac yn cael eu defnyddio gan fyrddau gwasanaethau cyhoeddus mewn perthynas â'u hasesiadau lles lleol a chynlluniau lles lleol. 
Manylion pellach 
Mae dadansoddiad manwl llawn dros amser o'r data a gynhwysir yn y datganiad hwn ar gael ar wefan StatsCymru (Refeniw) (https://stats.llyw.cymru/cy-GB
/topic/38/revenue).
 Rydyn ni eisiau eich adborth 
Os oes gennych unrhyw adborth ar y datganiad ystadegol hwn, yn enwedig ar y newid o PDF i HTML a thablau data cysylltiedig, yna cysylltwch â ni gan ddefnyddio'r cyfeiriad e-bost isod. 
Manylion cyswllt 
Ystadegau Ariannol Llywodraeth Leol 
E-bost: ystadegau.cyllid@llyw.cymru (mailto:ystadegau.cyllid@llyw.cymru)
Y cyfryngau: 0300 025 8099

